На основу члана 16. Закона о концесијама („Службени гласник Републике Српске“, број 59/13) и Одлуке о покретању поступка додјеле концесије за експлоатацију воде на изворишту „Попови“, општина Бијељина („Службени гласник Републике Српске“, број 40/19), Министарство пољопривреде, шумарства и водопривреде р а с п и с у ј е

**ЈАВНИ ПОЗИВ**

**ЗА ПРИКУПЉАЊЕ ПОНУДА ЗА ДОДЈЕЛУ КОНЦЕСИЈE**

1. **ПРЕДМЕТ КОНЦЕСИЈЕ**

Предмет концесије је експлоатацијa воде на локацији „Попови“, општина Бијељина, у количини од 1,33 l/s, за потребе флаширања.

Лoкaциja нa кojoj ћe сe вршити eксплoaтaциja воде налази у катастарској општини Попови, к.ч. бр. 1694, у власништву подносиоца захтјева.

1. **ОПИС ПРОЈЕКТА**

Концесија за експлоатацију воде на локацији „Попови“, општина Бијељина, биће додијељена у сврху изградње фабрике за производњу флаширане природне изворске воде. Количине воде измјерене су од стране Подносиоца иницијативе, а обавеза овјере резерви подземне воде ће бити дефинисана Уговором о концесији. Производња се може планирати на дужи период, обзиром на велику издашност изворишта.

Процјењена вриједност инвестиције је 800.000,00 КМ.

1. **ДЕФИНИЦИЈА ЕКОНОМСКИХ, ПРАВНИХ УСЛОВА И ЗАХТЈЕВА КОЈИ СЕ ОДНОСЕ НА ПРОЈЕКАТ**

Дефиниције економских, правних услова и захтјева који се односе на пројекат садржани су у тендерској документацији, Закону о водама („Службени гласник Републике Српске“, бр. 50/06, 92/09, 121/12и 74/17), Закону о концесијама („Службени гласник Републике Српске“, бр. 59/13) и другим подзаконским актима у овој области, а биће дефинисани студијом понуђача.

**4. СТУДИЈА ОПРАВДАНОСТИ ДОДЈЕЛЕ КОНЦЕСИЈЕ**

Понуђач је дужан да уз понуду достави Студију оправданости додјеле концесије са елементима процјене заштите животне средине, израђену од стране привредног друштва или другог правног лица које испуњава услове за израду техничке документације.

**5.ПРИНЦИПИ И МЕТОДЕ ЗА ИЗРАЧУНАВАЊЕ И ИЗНОС КОНЦЕСИОНЕ НАКНАДЕ**

Концесиона накнада за коришћење воде је утврђена на основу утврђеног мјерења потрошње воде и Правилника о критеријумима за одређивање висине концесионе накнаде и висине банкарске гаранције за коришћење пољопривредног земљишта и јавног водног добра.

**5.1.Износ концесионе накнаде**

Најнижи износ једнократне концесионе накнаде за право коришћења је 4.000 КМ.

Накнада за коришћење износи најмање 50% од износа водне накнаде, утврђене прописом којим се уређује начин, поступак и рокови обрачунавања и плаћања и одгађања плаћања посебних водних накнада, као и прописом којим се уређују стопе посебних водних накнада увећан за коефицијент - тип захватања воде у складу са чл. 14., став 2 и 3 Правилника о критеријумима за одређивање висине концесионе накнаде и висине банкарске гаранције за коришћење пољопривредног земљишта и јавног водног добра.

Износ једнократне накнаде за право коришћења и износ годишње концесионе накнаде за коришћење концесионог добра биће понуђен од стране понуђача у понуди, с тим што ови износи не могу бити мањи од износа утврђених у претходним ставовима.

**6.ОПИС СРЕДСТАВА И ИМОВИНЕ КОЈА СЕ ДАЈЕ НА РАСПОЛАГАЊЕ КОНЦЕСИОНАРУ**

Концесија за експлоатацију за коришћење јавног водног добра - експлоатацију изворске воде у количини од 1,33 l/s за потребе флаширања, на локацији „Попови“, општина Бијељина, подразумијева коришћење из тачке 1. овог јавног позива у сврху изградње фабрике за производњу флаширане природне изворске воде, а у складу са уговором о концесији.

**7.ПРАВО УЧЕШЋА НА ЈАВНОМ ПОЗИВУ**

Право учешћа на јавном позиву имају сва домаћа и страна правна лица, која испуњавају услове из тендерске документације и овог позива, a која су откупила тендерску документацију.

**7.1.Општи услови за учешће на Јавном позиву**

* Право учешћа на Јавном позиву имају домаћа или страна правна и физичка лица или конзорцијум два или више уговором повезаних правних лица (у даљем тексту: Понуђачи).
* Када је подносилац иницијативе конзорцијум, чланови конзорцијума ће овластити једног члана који ће представљати конзорцијум у поступку додјеле концесије.
* Понуђач може доставити само једну понуду било самостално или као члан конзорцијума.
* Понуду на Јавни позив за додјелу концесије, сагласно члану 19. Закона о концесијама, не може доставити:
	+ понуђач над којим је покренут поступак стечаја или ликвидације,
	+ понуђач или са њим повезани привредни субјекти са којим је раскинут уговор о концесији кривицом концесионара,
	+ понуђач који је оглашен одговорним за кривично дјело у вршењу регистроване дјелатности,
	+ понуђач који има неизмирене пореске обавезе, у складу са одговарајућим прописима и
	+ понуђач који је уступио концесију трећем лицу или финансијској организацији.
* Размјена информација између Министарства и заинтересованих понуђача, након преузимања Документације за јавно надметање, обављаће се у писаној форми путем поште, факса или електронски.
* Захтјеви за додатним информацијама и давање обавјештења могу се доставити најкасније 10 дана прије крајњег рока за достављање понуда.

**8.ГАРАНЦИЈА НА ИМЕ ОБЕЗБЈЕЂЕЊА ПОНУДЕ – ДЕПОЗИТ**

Обавезан услов за учешће у поступку додјеле концесије је достава гаранције на име обезбјеђења понуде у износу од 3.000,00 КМ и обезбјеђује се у виду новчаног депозита, са роком важења до правоснажности рјешења о избору најповољнијег понуђача и додјели концесије. Депозит се уплаћује на Јединствени рачун трезора број: 5620990000130280; сврха уплате: уплата депозита за обезбјеђење понуде (уплата се односи на Министарство пољопривреде, шумарства и водопривреде).

**8.1.Услови, рок и начин враћања гаранције - депозита**

Понуђачу који буде изабран за концесионара депозит се урачунава у једнократну концесиону накнаду. Депозит се враћа понуђачу који не буде изабран у року од 30 дана од дана правоснажности рјешења о избору најповољнијег понуђача и додјели концесије или понуђачу чија понуда није благовремено достављена у року од 15 дана од дана када Комисија за концесије Републике Српске констатује ту чињеницу. Депозит неће бити враћен понуђачу ако: а) понуђач повуче понуду након истека рока за достављањe понуда и б) изабрани понуђач: - не испоштује неки од услова који је потребно испунити прије потписивања уговора о концесији и - одустане од закључивања уговора о концесији.“ (уплата се односи на Министарство пољопривреде, шумарства и водопривреде).

**9.ВРИЈЕМЕ ТРАЈАЊА КОНЦЕСИЈЕ**

Концесија из тачке 1. овог јавног позива додјељује се на период од 30 година, рачунајући од дана закључивања уговора о концесији.

У рок концесије укључиће се вријеме потребно за обављање припремних радњи и обезбјеђење инвестиција.

**10. САДРЖАЈ ПОНУДЕ И СПИСАК ПОТРЕБНИХ ДОЗВОЛА И ОДОБРЕЊА ИЛИ ДРУГИХ ОВЛАШЋЕЊА**

Понуда треба да садржи:

* пун назив и сједиште понуђача,
* вријеме трајања концесије,
* изворе, врсте и новчану вриједност средстава намијењених за реализацију концесије (почетне инвестиције),
* приједлог планираног годишњег бруто прихода од коришћења концесионог добра,
* приједлог висине једнократне и годишње концесионе накнаде,
* приједлог броја радних мјеста која се планирају реализовати током концесионог пројекта.

**10.1. Документација**

Уз понуду понуђач је дужан доставити сљедећу документацију:

* рјешење о упису у судски или други одговарајући регистар,
* биланс стања и биланса успјеха за претходне три године пословања уколико није ријеч о ново регистрованом предузећу,
* увјерење о регистрацији пореског обвезника и обвезника пореза на додату вриједност,
* увјерење надлежног пореског органа или другог надлежног органа земље сједишта понуђача којим доказује да је испунио обавезе по основу пореза (директни и индиректни) у складу са важећим прописима
* доказ да су обезбијеђена финансијска средства за реализацију пројекта, или изјава одговарајуће финансијске организације да ће пратити понуђача у финансирању предмета концесије,
* увјерење о солвентности понуђача издато од стране банке, односно потврда да у посљедњих 12 мјесеци понуђач није био блокиран, рачунајући од дана објављивања јавног позива у Службеним гласнику Републике Српске,
* оригиналну изјаву о прихватању нацрта уговора о концесији.

Сва документа која се прилажу морају бити оригинали или овјерене копије оригинала, не старији од 90 дана.

**11. НАЧИН ДОСТАВЉАЊА ПОНУДА**

Понуде треба доставити у запечаћеној и непровидној коверти уз напомену: „Понуда за јавни позив за додјелу концесије експлоатацију воде на локацији „Попови“, општина Бијељина - НЕ ОТВАРАТИ“, са именом и адресом понуђача, путем поште, препорученом пошиљком, на адресу: „Министарство пољопривреде, шумарства и водопривреде Републике Српске, Трг Републике Српске бр.1, 78 000 Бања Лука“, или непосредно, путем Главног протокола Владе Републике Српске, на адреси: Трг Републике Српске бр.1, Ламела А, 78 000 Бања Лука.

Сви листови понуде, са пратећом документацијом, морају бити чврсто увезани, са означеним бројем страница, парафирани или потписани од стране овлашћеног лица. Све допуне и измјене понуде и пратећа документација морају бити читљиви и парафирани од стране овлашћеног лица.

Понуда за учешће на јавном позиву, као и сви документи и коресподенција у вези са објављеним јавним позивом морају бити написани на српском језику, а уколико су сачињени на неком другом језику, морају бити употпуњени званичним преводом овлашћеног судског тумача за српски језик.

**12. ОБАВЈЕШТЕЊЕ О ДАТУМУ, ВРЕМЕНУ И МЈЕСТУ ОТВАРАЊА ПОНУДА**

Понуђачи ће бити накнадно обавијештени о датуму, времену и мјесту отварања понуда.

**13. РОК У КОМЕ СЕ ПОНУДА МОЖЕ ПОВУЋИ**

Понуда се може повући најкасније посљедњег дана прије отварања понуда. Захтјев за повлачење понуде доставља се Министарству пољопривреде, шумарства и водопривреде. Захтјев о повлачењу понуде се доставља се у коверти са назнаком: „Повлачење понуде за учешће на јавном позиву за додјелу концесије за експлоатацију воде на локацији „Попови“, општина Бијељина.

**14. ТЕНДЕРСКА ДОКУМЕНТАЦИЈА**

Тендерска документација се састоји од:

* јавног позива за додјелу предметне концесије
* упутства понуђачима за израду понуде
* критеријума за вредновање и оцјену
* нацрта уговора о концесији.

**14.1. Преузимање Тендерске документације**

Тендерска документација се може преузети уз доказ о уплати од 200,00 КМ, у просторијама МПШВ сваким радним даном од 08 до 16 часова, у року од 30 дана од дана објављивања јавног позива.

Износ средстава за откуп тендерске документације се уплаћује на жиро рачун број: 5620990000055687; врста прихода 722 511; сврха уплате: „Откуп тендерске документације“; организациони код: 1546001; шифра општине 002.

**15. МОГУЋНОСТ ПОНИШТЕЊА ПОСТУПКА ДОДЈЕЛЕ КОНЦЕСИЈЕ**

Поступак додјеле концесије може се поништити након истека рока за достављање понуда у случајевима предвиђеним чланом 24. став 1. Закона о концесијама.

**16. РОК ЗА ДОСТАВЉАЊЕ ПОНУДА**

Јавни позив биће објављен у Службеном гласнику Републике Српске, у дневном листу „Глас Српске“, као и на сајту Владе Републике Српске, Министарства пољопривреде, шумарства и водопривреде [www.vladars.net](http://www.vladars.net) и Комисије за концесије Републике Српске.

Рок за достављање понуда је 30 (тридесет) дана, рачунајући од дана објављивања јавног позива у Службеном гласнику Републике Српске.

Неблаговремене, непотпуне, као и понуде поднесене од стране неовлашћеног лица, неће се узети у разматрање.

**Подаци о лицима задуженим за давање информација релевантних за поступак јавног позива:**

* Маринко Вранић, всс за ЕУ интеграције у области вода

Тел: 051/338-921